
 SKYRIUS 



. Šiaulių miesto savivaldybės neformaliojo vaikų švietimo teikėjų veiklos kokybės išorinio vertinimo ir apmokėjimo tvarkos aprašas (toliau – Aprašas) reglamentuoja neformaliojo vaikų švietimo (toliau – NVŠ) teikėjų veiklos kokybės išorinio vertinimo (toliau – išorinis vertinimas) organizavimą, vertinimą ir išorinį vertinimą atliekančių, bet vertinamam NVŠ teikėjui nepriklausančių asmenų, dirbančių pagal verslo liudijimą ar individualios veiklos pažymą, apmokėjimo už darbą dydį ir tvarką.
. Išorinio vertinimo išlaidas finansuoja savininkas, savininko teises ir pareigas įgyvendinanti institucija (dalyvių susirinkimas).
. Šiaulių miesto savivaldybės administracijos Švietimo skyrius (toliau – Švietimo skyrius), vadovaudamasis Aprašu, kasmet planuoja biudžeto lėšas ne daugiau nei dviejų NVŠ teikėjų veiklos kokybės išoriniam vertinimui. 
. Apraše vartojamos sąvokos atitinka Lietuvos Respublikos darbo kodekse, Šiaulių miesto savivaldybės neformaliojo vaikų švietimo teikėjų veiklos kokybės įsivertinimo ir išorinio vertinimo tvarkos apraše, patvirtintame Šiaulių miesto savivaldybės tarybos 2020 m. gruodžio 3 d.  sprendimu  Nr. T-455 „Dėl  Šiaulių miesto savivaldybės neformaliojo vaikų švietimo teikėjų veiklos kokybės įsivertinimo ir išorinio vertinimo tvarkos aprašo patvirtinimo“  vartojamas sąvokas.

. Šiaulių miesto savivaldybės administracijos (toliau – Savivaldybės administracija) direktoriaus įsakymu mero potvarkiu sudaroma 3–5 asmenų  išorinio vertinimo grupė NVŠ teikėjo veiklai vertinti ir išorinio vertinimo ataskaitai parengti.
. Išorinio vertinimo grupės narys (toliau – vertintojas) privalo būti baigęs Neformaliojo vaikų švietimo teikėjų veiklos kokybės išorės vertintojų mokymų programą. Vertintojų sąrašas pateiktas Nacionalinės švietimo agentūros interneto svetainėje. 
. Švietimo skyrius, vykdydamas planinį ar neeilinį NVŠ teikėjų išorinį vertinimą, žodžiu apklausia vertintojus pagal Aprašo 6 punktą ir su vertintoju raštu susitaria dėl sutikimo dalyvauti išoriniame vertinime. 
. Vertintojas, vykdydamas išorinį vertinimą, privalo laikytis Šiaulių miesto savivaldybės neformaliojo vaikų švietimo teikėjų veiklos kokybės vertintojo konfidencialumo pasižadėjime (priedas) nurodytų pareigų.
. Lietuvos Respublikos Vyriausybei paskelbus ekstremaliąją situaciją ir (ar) karantiną, vizitas, susitikimai ir (ar) kitos išorinio vertinimo veiklos gali būti vykdomos kontaktiniu, ir (ar) nuotoliniu būdu. Švietimo skyrius, įvertinęs galimybes užtikrinti valstybės lygio ekstremaliosios situacijos valstybės operacijų vadovo nustatytas asmenų srautų valdymo, saugaus atstumo laikymosi ir kitas būtinas visuomenės sveikatos saugos, higienos, asmenų aprūpinimo būtinosiomis asmeninėmis apsaugos priemonėmis sąlygas, priima sprendimą dėl išorinio vertinimo vykdymo nuotoliniu būdu ir apie tai informuoja vertinamą NVŠ teikėją.
. Išorinis vertinimas gali būti atšauktas arba pakeista jo data, jei atsirado force majeure aplinkybių ar Lietuvos Respublikos Vyriausybei paskelbus ekstremaliąją situaciją ir (ar) karantiną, ar pateiktas NVŠ teikėjo argumentuotas raštas dėl išorinio vertinimo datos perkėlimo.

 SKYRIUS


. Vertinimo grupės pirmininkui ir nariams,  išskyrus Švietimo skyriaus specialistus, nustatomas apmokėjimo už NVŠ teikėjų išorinį vertinimą įkainis – 15 Eur už 1 val.
. Lėšos vertintojui apskaičiuojamos pagal darbo laiką:
Vertintojų pareigos darbo grupėje	Darbo laikas (val.) išorinio vertinimo dienomis 	Darbo laikas (val.), skirtas išoriniam vertinimui pasiruošti	Darbo laikas (val.) išorinio vertinimo ataskaitai ir išvadoms parengti	Darbo laikas (val.) išoriniam vertinimui iš viso 
Pirmininkas 	16 	24 	24 	64 
Narys	16 	24 	16 	56 


. Lėšos vertintojui paskiriamos Savivaldybės administracijos direktoriaus įsakymu

. Su vertintoju, išskyrus Švietimo skyriaus specialistus, sudaroma Savivaldybės administracijos neformaliojo vaikų švietimo teikėjų veiklos kokybės išorinio vertinimo  paslaugų  sutartis (toliau – Sutartis), patvirtinta Savivaldybės administracijos direktoriaus įsakymu mero potvarkiu.                                                                       

. Vertintojo įsipareigojimai, kitos sąlygos ir atsakomybė už išorinio vertinimo vykdymą numatomi Sutartyje ir (ar) Šiaulių miesto savivaldybės neformaliojo vaikų švietimo teikėjų veiklos kokybės įsivertinimo ir išorinio vertinimo tvarkos apraše, patvirtintame Šiaulių miesto savivaldybės tarybos 2020 m. gruodžio 3 d. sprendimu  Nr. T-455 „Dėl  Šiaulių miesto savivaldybės neformaliojo vaikų švietimo teikėjų veiklos kokybės įsivertinimo ir išorinio vertinimo tvarkos aprašo patvirtinimo“. 
. Jei finansavimą gavęs vertintojas nesivadovauja Aprašu ir (ar) nevykdo kitų įsipareigojimų, lėšos teisės aktų nustatyta tvarka išieškomos ir pervedamos Savivaldybės administracijai.
. Vertintojas atsako už informacijos, susijusios su išorinio vertinimo įgyvendinimu, duomenų tikslumą, teisėtumą, konfidencialumą, duomenų apsaugą.  
. Visi kilę klausimai ar ginčai sprendžiami  teisės aktų nustatyta tvarka.

. Aprašo įgyvendinimo priežiūrą vykdo Švietimo skyrius.
. Aprašas keičiamas Šiaulių miesto savivaldybės tarybos sprendimu.

